Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

 iepirkuma komisijas

2023. gada 30. novembra sēdē

Iepirkuma procedūras

“Kanalizācijas tīklu, notekūdeņu attīrīšanas iekārtu apkope, uzturēšana un remonts un ar to saistīto bīstamo atkritumu apsaimniekošana”

Identifikācijas Nr. RS/2023/83

**NOLIKUMS**

**Rīga**

**2023**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Kanalizācijas tīklu, notekūdeņu attīrīšanas iekārtu apkope, uzturēšana un remonts un ar to saistīto bīstamo atkritumu apsaimniekošana.
	2. CPV kods: 50000000-5 (Remonta un apkopes pakalpojumi).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena - 327 600,00EUR, neieskaitot PVN.
3. **Iepirkuma identifikācijas numurs:** Iepirkuma identifikācijas numurs - RS/2023/83.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tel. +371 67104791, +371 28366242, e-pasts: Alena.Kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas iepirkuma līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” <https://www.eis.gov.lv/EKEIS/Supplier>.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2023. gada 21. decembra plkst. 15.00, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 19.punktā noteiktajām prasībām;
		3. tehniskā piedāvājuma, kas sagatavots atbilstoši nolikuma 22.punkta prasībām;
		4. finanšu piedāvājuma, kas sagatavots saskaņā ar nolikuma 23.punktu atbilstoši nolikuma 3.pielikuma prasībām;
9. **Piedāvājuma apjoms**
	1. Piedāvājums jāiesniedz par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Pakalpojuma priekšmets un apjoms**
	1. Izpildītājs veic Pasūtītāja infrastruktūras objektos esošo sadzīves, ražošanas un lietus kanalizācijas tīklu (turpmāk – kanalizācijas sistēmas), notekūdeņu attīrīšanas iekārtu apkopi, uzturēšanu, remontu, un atkritumu, kas radušies no kanalizācijas tīklu un attīrīšanas iekārtu uzturēšanas un apkopes, apsaimniekošanu atbilstoši ekspluatācijas noteikumu prasībām un Pasūtītāja norādījumiem (turpmāk – Pakalpojums) saskaņā ar iepirkuma nolikuma prasībām.
	2. Kanalizācijas sistēmu un notekūdeņu attīrīšanas iekārtu saraksts, atrašanās vieta un nepieciešamā pakalpojuma raksturojums norādīts Tehniskajā specifikācijā (1.pielikums). Nepieciešamības gadījumā, detalizētāku informāciju (tajā skaitā, apsekot dabā) iespējams saņemt, sazinoties ar Infrastruktūras objektu uzturēšanas nodaļas vadītāju Aleksandru Voskobojevu, telefons: 22040690, e-pasts: aleksandrs.voskobojevs@rigassatiksme.lv.
	3. Pakalpojums tiek sniegts 3 (trīs) gadus pēc iepirkuma līguma noslēgšanas vai iepirkuma līguma ietvaros veiktā Pakalpojuma kopējais apjoms ir sasniedzis Līguma kopējo darījuma summu (atkarībā no tā, kurš no nosacījumiem iestājas pirmais).
2. **Līguma noslēgšana**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikums tiks izstrādāts pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
3. **Prasības pretendenta tehniskajām un profesionālajām spējām:**
	1. Pretendentam vai, ja pretendents ir apvienība, tad vismaz vienam apvienības dalībniekam, iepriekšējos 5 (piecos) gados ir jābūt pieredzei vismaz 2 (divu) līgumu izpildē, kur katra līguma apjoms ir vismaz 100 000 EUR bez PVN, veikta nepārtraukta pakalpojumu sniegšana vismaz 12 mēnešus un līguma (-u) ietvaros izpildīti šādi darbi:
		1. iegremdējamo un pārsūknēšanas sūkņu tehniskā apkalpošana un darbības uzraudzība;
		2. kanalizācijas cauruļvadu skalošana;
		3. bioloģiskās attīrīšanas iekārtas apkope un uzturēšana;
		4. kanalizācijas sistēmas avāriju novēršanas darbi.
	2. Pretendenta pieredze tiks atzīta par atbilstošu nolikuma 17.1.punkta prasībām arī tad, ja nolikuma 17.1. punktā norādītie pakalpojumi būs izpildīti vairāku līgumu ietvaros.
	3. Pretendentam vai, ja pretendents ir apvienība, tad vismaz vienam apvienības dalībniekam, ir normatīvajos aktos noteiktajā kārtībā izsniegta spēkā esoša atkritumu apsaimniekošanas atļauja, kas ļauj veikt tehniskajā specifikācijā minēto atkritumu savākšanu un pārvadāšanu (transportēšanu).
	4. Pretendenta vai, ja pretendents ir apvienība, tad vismaz viena apvienības dalībnieka, rīcībā paredzamā iepirkuma līguma izpildei jābūt vismaz 1 (vienam) speciālistam, kuram ir spēkā esošs būvprakses sertifikāts ūdensapgādes un kanalizācijas sistēmu, ieskaitot ugunsdzēsības sistēmas, būvdarbu vadīšanā.
	5. Apliecinot atbilstību nolikuma 17.1. – 17.4. punkta prasībām, pretendents var balstīties uz citu personu tehniskajām un profesionālajām spējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā iepirkuma līguma izpildē, vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	6. Ja pretendents (arī apvienība) plāno piesaistīt iepirkuma priekšmetā ietilpstošo darbu izpildei apakšuzņēmēju, pretendents norāda apakšuzņēmējam nododamo darbu vērtību (EUR). Ja apakšuzņēmējam nododamo darbu vērtība ir vismaz 10 000 *euro*, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. ja pretendents ir ārvalstu persona, tam jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
	3. ja pretendents ir apvienība, jāiesniedz nolikuma 16.2.punktā minētā vienošanās kopija, kā arī apvienības dalībnieku apliecinājums par to, ja apvienība nolikumā noteiktajā kārtībā tiks atzīta par konkursa uzvarētāju un iegūst tiesības slēgt līgumu, tad apvienības dalībnieki pirms iepirkuma līguma noslēgšanas izveidos personālsabiedrību (pilnsabiedrību) **vai** noslēgs sabiedrības līgumu, vienojoties par apvienības dalībnieku atbildības sadalījumu;
	4. informācija par pretendenta pieredzi pakalpojuma sniegšanā atbilstoši nolikuma 17.1.punkta prasībām, pēc šādas tabulas:

|  |  |  |  |  |
| --- | --- | --- | --- | --- |
| Nr. | Pasūtītājs | Līguma izpildes gads | Sniegtā pakalpojuma apraksts, vērtība (EUR) | Pasūtītāja atbildīgā personas, amats, telefons |
|  |  |  |  |  |

Pretendents piedāvājumam **obligāti pievieno** darbu pasūtītāju izziņas (atsauksmes) par visu sarakstā (tabulā) norādīto līgumu (sniegto pakalpojumu) izpildi, kurās pasūtītājs apliecina pretendenta pieredzi nolikuma 17.1.punktā minēto darbu veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);

* 1. Nolikuma 17.4.punktā norādītā speciālista vārdu uzvārdu un speciālista apliecinājumu par gatavību pildīt attiecīgā speciālista pienākumus, ja pretendents tiek atzīts par konkursa uzvarētāju. Par speciālista būvprakses sertifikāta esamību atbilstoši nolikuma 17.4. punktam, kurš būvprakses sertifikātu saņēmis Latvijas Republikā, Pasūtītājs pārliecinās, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));
	2. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajai profesijai noteiktām prasībām pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt attiecīgajā nolikuma 17.4.punkta apakšpunktā norādīto pakalpojumu, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā;
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt attiecīgajā nolikuma 17.4.punkta apakšpunktā norādīto pakalpojumu un apliecinājumu, ka gadījumā, ja pretendents iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām;
	1. ja pretendents darbu izpildē plāno piesaistīt apakšuzņēmēju, jāiesniedz informācija par apakšuzņēmējam nododamo darbu vērtību (EUR). Ja apakšuzņēmējam nododamo darbu vērtība ir vismaz 10 000 *euro*, jāiesniedz nolikuma 17.8.punktā minētās vienošanās kopija, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam, kā arī jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina attiecīgās ārvalstu personas amatpersonu pārstāvības tiesības. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 16.1.punktam pārliecinās, attiecīgo informāciju iegūstot publiskajā datubāzē.

Ņemot vērā, ka Sabiedrisko pakalpojumu sniedzēju iepirkumu likuma izpratnē apakšuzņēmējs ir arī pretendenta apakšuzņēmēja piesaistīta vai nolīgta persona, kura veic darbus, kas nepieciešami pasūtītāja noslēgtā iepirkuma līguma izpildei, neatkarīgi no tā, vai šī persona pakalpojumu sniedz pretendentam vai citam apakšuzņēmējam (turpmāk nolikuma tekstā - apakšuzņēmēja apakšuzņēmējs), šajā punktā minētos dokumentus ir jāiesniedz arī attiecībā uz apakšuzņēmēja apakšuzņēmēju;

* 1. nolikuma 17.7.punktā minētā apliecinājuma vai vienošanās kopiju par sadarbību konkrētās vispārīgās vienošanās izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam, kā arī jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina attiecīgās ārvalstu personas amatpersonu pārstāvības tiesības. Attiecībā uz Latvijas Republikā Komercreģistrā reģistrētām personām Pasūtītājs par šo personu atbilstību 16.1.punktam pārliecinās, attiecīgo informāciju iegūstot publiskajā datubāzē;
	2. jāiesniedz pretendentam, vai, ja pretendents ir apvienība, tad vismaz vienam apvienības dalībniekam, normatīvajos aktos noteiktajā kārtībā izsniegtas spēkā esošas atkritumu apsaimniekošanas atļaujas, kas ļauj veikt tehniskajā specifikācijā minēto atkritumu savākšanu, pārvadāšanu (transportēšanu) kopija;
	3. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.
1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
2. **Tehniskais piedāvājums** sagatavojams kā pakalpojuma sniegšanas ietvaros veicamo darbību apraksts, ņemot vērā Tehniskās specifikācijas prasības. Aprakstā jānorāda materiāltehniskie un darbinieku resursi, kas tiks iesaistīti iepirkuma līguma izpildē, atsevišķi norādot asenizācijas transportlīdzekļus un to tvertņu apjomus, kuri tiks novirzīti pakalpojuma nodrošināšanai Pasūtītājam. Tehniskais piedāvājums jāsagatavo, ņemot vērā, ka pretendenta rīcībā jābūt vismaz 2 (diviem) asenizācijas transportlīdzekļiem.
3. **Finanšu piedāvājums** jāsagatavo saskaņā ar Finanšu piedāvājuma formu (3.pielikums).

**VII PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir Nolikuma prasībām atbilstošs piedāvājums ar zemāko piedāvāto kopējo cenu.
	2. Ja vairāku pretendentu piedāvātā vērtējamā cena ir vienāda, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 25.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līgumu sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nolikumam atbilstošu saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **PIELIKUMI**

1. pielikums – Tehniskā specifikācija

2. pielikums – Pieteikuma vēstule

3.pielikums – Finanšu piedāvājuma forma

4.pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētāja

*/ elektroniski parakstīts/* K.Meiberga

1. pielikums

Iepirkuma procedūras nolikumam

“Kanalizācijas tīklu, notekūdeņu attīrīšanas iekārtu apkope, uzturēšana

 un remonts un ar to saistīto bīstamo atkritumu apsaimniekošana”

identifikācijas Nr. RS/2023/83

**TEHNISKĀ SPECIFIKĀCIJA**

* *Pakalpojuma apraksts*

Veikt Pasūtītāja infrastruktūras objektos, kas uzskaitīti 1. pielikumā, izvietoto sadzīves, ražošanas un lietus kanalizācijas tīklu, notekūdeņu attīrīšanas iekārtu apkopi, uzturēšanu, remontu, un atkritumu, kas radušies no kanalizācijas tīklu un attīrīšanas iekāru uzturēšanas un apkopes apsaimniekošanu atbilstoši ekspluatācijas noteikumu prasībām un Pasūtītāja norādījumiem. Atkritumu apsaimniekošanu un pārvadājumus veic saskaņa ar Atkritumu apsaimniekošanas likumu[[1]](#footnote-2).

* *Pakalpojuma saturs*
1. Atbilstoši objektu sarakstā (1. pielikums) un izvietojuma plānos (2. pielikums) norādīto periodiskumu, un Pasūtītāja iesniegtiem pieteikumiem veikt kanalizācijas tīklu un notekūdeņu attīrīšanas iekārtu (turpmāk tekstā – Iekārtu) - tehniskas apkopes, uzturēšanas darbus, kā arī nodrošināt pakalpojuma sniegšanas rezultātā radušos atkritumu savākšanu un transportēšanu uz utilizācijas vai apglabāšanas vietu. Veikt darbus, kas uzskaitīti tehniskās apkopes un uzturēšanas darbu sarakstā (6. pielikums), noformējot darbu aktu (3. pielikums).
2. Veikt iekārtu remontdarbus, ārpuskārtas remontdarbus un novērošanas un kontroles darbus atbilstoši Pasūtītāja iesniegtiem pieteikumiem, iepriekš saskaņojot ar Pasūtītāju lokālo tāmi (7. pielikums).
3. Lai notekūdeņu attīrīšanas iekārtas (bioloģiska attīrīšanas iekārta, naftas produktu un tauku atdalītāji) strādātu efektīvi ir jāievēro un jānodrošina zemāk minēto:

3.1. Kategoriski aizliegts atstāt tukšas iekārtas bez uzraudzības. Gruntsūdens svārstību rezultātā tukšas iekārtas var tikt deformēta vai izspiesta no vietas, kas ir nepieļaujami;

3.2. Notekūdeņu izsūknēšanu veikt sausā laikā;

3.3. Ja iekārtu atsūknējot novērojami trokšņi, iekārtas deformācija, nekavējoties pārtraukt atsūknēšanu un par to informēt Pasūtītāju;

3.4. Pēc iekārtas tīrīšanas, tās jāpiepilda ar tīru ūdeni;

3.5. Ne retāk kā reizi mēnesī veikt peldošās virskārtas biezuma pārbaudi bioloģiskās iekārtas nosēdakās un datus ierakstīt apkopes žurnālā (5. pielikums);

3.6. Sūkņu apkopi veikt atbilstoši iekārtas tehniskajā dokumentācijā norādītājiem ekspluatācijas noteikumiem;

3.7. Ne retāk kā reizi mēnesī veikt kompresoru vizuālu pārbaudi;

3.8. Ne retāk kā reizi mēnesī veikt sūkņu pārbaudi;

3.9. Ne retāk kā 2 reizes gadā no bioloģiskās attīrīšanas iekārtas izsūknēt nogulsnes no nostādinātājiem ar speciālo autotransportu. Ja virskārtas biezums pārsniedz 5 cm, tīrīšanu veikt biežāk;

3.10. Ne retāk kā reizi gadā iztīrīt bioloģiskās attīrīšanas iekārtas bioblokus un starpsienas, kā arī nogulsnes, šim nolūkam atsūknējot notekūdeņus no iekārtas;

3.11. Uzreiz informēt Pasūtītāju, ja tiks konstatēs, ka ir atslēgta elektroenerģijas padeve iekārtu elektroiekārtām (sūkņiem, kompresoriem, tauku līmeņa signalizācijas ierīcēm u.c.) vai tie ir bojāti;

3.12. Bioloģisko attīrīšanas iekārtu jātīra ārpus kārtas, ja ilgāk par četrām stundām ir atslēgta elektroenerģijas padeve;

3.13. Veikt tauku atdalītāju pārbaudi objektu sarakstā (1. pielikums) un izvietojuma plānos (2. pielikums) norādītā periodiskumā, ja tauku virskārtas biezums pārsniedz 5 cm, veikt atdalītāja tīrīšanu (atsūknēt uzkrātos taukus, no atdalītāja sienām noskalot cietvielas un pēc tam uzreiz piepildot atdalītāju ar tīro ūdeni);

3.14. Ne retāk kā reizi 3 mēnešos no tauku atdalītājiem aizvākt uzkrājušās nogulsnes, un pēc tam uzreiz piepildot atdalītājus ar tīro ūdeni (izņemot tauku atdalītāju Brīvības ielā 191, kur tas jāveic tikai pēc Pasūtītāja pieteikuma);

3.15. Reizi mēnesī veikt naftas produktu atdalītāju pārbaudi, izņemot Kleistu ielā 29 (kur to jāveic reizi nedēļā);

3.16. Naftas produktu atdalītājiem veikt nogulšņu atsūknēšanu no smilšu ķērājiem un akām, filtru sistēmas (koalescējošā materiāla) apkopi un savlaicīgu tīrīšanu, atdalīto naftas produktu savākšanu no smilšu ķērāja un bonu maiņu to piepildīšanās gadījumā;

3.17. Ne retāk kā reizi gadā, naftas produktu atdalītājiem, jāveic komplekso tīrīšanu (nogulšņu atsūknēšanu, filtru un sienu mazgāšanu ar ķīmiju, un piepildīšana ar tīro ūdeni),izņemot Kleistu ielā 29 (kur to jāveic pēc nepieciešamības, iepriekš saskaņojot ar Pasūtītāju).

1. Reizi mēnesī veikt mazgātavas nosēdaku, tekņu pārbaudi un nepieciešamības gadījuma veikt to atsūknēšanu un iekšējo cauruļvadu skalošanu, iepriekš saskaņojot apkopes laikus ar Pasūtītāju.
2. Veikt lietus kanalizācijas sistēmas (9. pielikums) sezonas tīrīšanu, darbus jāveic tikai pēc Pasūtītāja pieteikuma.
3. Veicot notekūdeņu savākšanas darbus, tiek sagatavots darba akts (3. pielikums), Izpildītājs apraksta veiktos darbus, norādot darbu veikšanai izmantoto transportlīdzekļa valsts reģistrācijas numuru un tā cisternas tilpumu.
4. Datus par paveiktiem darbiem (kanalizācijas tīklu un notekūdeņu attīrīšanas iekārtu tehniskas apkopes un uzturēšanas darbiem) un utilizētiem/nodotiem utilizācijai notekūdeņu daudzumiem, visa veida apkopes un uzturēšanas laikā radušos atkritumu, tai skaitā smilšu daudzumiem ierakstīt apkopes žurnālā (5. pielikums).
5. Par visa veida atkritumu nodošanu utilizācijai vai apglabāšanai Pasūtītājam iesniegt pieņemšanas – nodošanas aktus un atkritumu pārvadājumu reģistrācijas kartes - pavadzīmes (atbilstoši MK noteikumiem Nr. 113 “Atkritumu un to pārvadājumu uzskaites kārtība” 3. pielikumam). Gadījumā, ja Izpildītājam ir līgums ar SIA “Rīgas ūdens” , Izpildītājs ir tiesīgs notekūdeņus, ūdens-smilšu un ūdens-tauku maisījumus (tauku saturošus ražošanas notekūdeņus) nodot SIA “Rīgas ūdens”.
6. Rēķinus par iepriekšējā kalendāra mēnesī paveiktiem darbiem, iesniegt Pasūtītājam ne vēlāk, ka līdz esošā mēneša 10. datumam. Rēķinam pielikt klāt darba aktus (3. pielikums), izmaksu kalkulāciju par faktiski veiktajiem darbiem (4. pielikums) un apkopes žurnālu (5. pielikums) un dokumentāciju (atbilstoši Tehniskās specifikācijas nodaļas “Pakalpojuma saturs” 8. punkta prasībām).
7. Veikt paveikto remontdarbu un avārijas seku likvidācijas darbu fotofiksāciju, un iesniegt to Pasūtītājam.
8. Pakalpojuma izpildes procesā darbu uzsākšanas laikus saskaņot ar Pasūtītāju.
9. Reaģēšanas laiks uz Pasūtītāja iesniegtiem pieteikumiem – 8 stundas Pasūtītāja darba laikā (administratīvajās ēkās (pirmdiena – ceturtdiena) no plkst. 7.30 līdz 16.00 un (piektdiena) no plkst. 7.30 līdz 13.30; depo ēkās no plkst. 00.00 līdz 23.59; remonta cehos, saskaņojot ar Pasūtītāju).
10. Reaģēšanas laiks avārijas situācijas gadījumā - 2 (divas) stundas no izsaukuma brīža (RP SIA “Rīgas satiksme” objektos no plkst. 00.00 līdz 23.59 (pirms darbu veikšanas obligāti saskaņot laikus ar Pasūtītāja pārstāvi).
11. Pasūtītājs ir tiesīgs līguma ietvaros mainīt objektu, tehniskās apkopes vietu skaitu un apkopes biežumu, 2 nedēļas iepriekš informējot par to Izpildītāju.
12. Nodrošināt pakalpojumu izpildei nepieciešamo aprīkojumu, darba spēka un tehnikas esamību, pakalpojuma izpildes pieteikumu pieņemšanu bez priekšapmaksas.
13. Atkritumu apsaimniekošanu un pārvadājumus ir jāveic saskaņa Atkritumu apsaimniekošanas likumu un to saistītajiem normatīvajiem aktiem, kas regulē attiecīgo jomu (t.sk. MK noteikumi Nr.113 “Atkritumu un to pārvadājumu uzskaites kārtība”).
14. Pretendentam darbi ir jāorganizē tā, lai tie pēc iespējas mazāk traucētu Objekta lietotāju un citu tajā strādājošo darbu.
15. Izpildītājs visus darbus veic saskaņā ar drošības tehnikas un tehniskās ekspluatācijas noteikumiem.
16. Izpildītājs, veicot darbus, ievēro ugunsdrošības pasākumus, pielietojot materiālus un tehnoloģijas, kā arī ievērojot aizsardzību pret īsslēgumiem un elektrības pārslodzēm.
17. Izpildītājs nodrošina, ka darbi objektā tiek veikti atbilstoši darba aizsardzības, ugunsdrošības, sanitāri - higiēniskajām un vides aizsardzības normām, pašvaldības saistošo noteikumu, kā arī citu Latvijas Republikā spēkā esošos normatīvo aktu prasībām.
* Tehniskās specifikācijas pielikumi:

1. pielikums – Objektu saraksts ar adresēm (atsevišķā failā);

2. pielikums – Objektu izvietojumu plāni (atsevišķā failā);

3. pielikums – Darba akts (atsevišķā failā);

4. pielikums – Izmaksu kalkulācija par faktiski veiktajiem darbiem (atsevišķā failā);

5. pielikums – Apkopes žurnāla veidlapa (atsevišķā failā);

6. pielikums – Tehniskās apkopes un uzturēšanas darbu saraksts (atsevišķā failā);

7. pielikums – Lokālā tāme (būvdarbiem) plānoto remontdarbu veikšanai un izmaksu saskaņošanai (atsevišķā failā);

8. pielikums – Defektu akts (atsevišķā failā);

9. pielikums – Lietus kanalizācijas sistēmas plāni (atsevišķā failā).

2. pielikums

Iepirkuma procedūras nolikumam

“Kanalizācijas tīklu, notekūdeņu attīrīšanas iekārtu apkope, uzturēšana

 un remonts un ar to saistīto bīstamo atkritumu apsaimniekošana”

identifikācijas Nr. RS/2023/83

**PIETEIKUMA IESNIEGŠANAS IETEICAMĀ FORMA**

*(uz pretendenta veidlapas)*

**Pieteikums**

**par piedalīšanos iepirkuma procedūrā**

“Kanalizācijas tīklu, notekūdeņu attīrīšanas iekārtu apkope, uzturēšana

un remonts un ar to saistīto bīstamo atkritumu apsaimniekošana”

identifikācijas Nr. RS/2023/83

1. **IESNIEDZA**

|  |
| --- |
| **Uzņēmuma pilns nosaukums** |
| **Uzņēmuma reģistrācijas numurs un datums** |
| **Juridiskā adrese** |
| **Faktiskā adrese** |
| **Bankas rekvizīti** |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.**  |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - 1

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

3. pielikums

Iepirkuma procedūras nolikumam

“Kanalizācijas tīklu, notekūdeņu attīrīšanas iekārtu apkope, uzturēšana

 un remonts un ar to saistīto bīstamo atkritumu apsaimniekošana”

identifikācijas Nr. RS/2023/83

**FINANŠU PIEDĀVĀJUMS**

**(**atsevišķā excel failā**)**

4. pielikums

Iepirkuma procedūras nolikumam

“Kanalizācijas tīklu, notekūdeņu attīrīšanas iekārtu apkope, uzturēšana

 un remonts un ar to saistīto bīstamo atkritumu apsaimniekošana”

identifikācijas Nr. RS/2023/83

Līguma projekts

Rīgā, 2023.gada \_\_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „RĪGAS SATIKSME”,** vienotais reģistrācijas Nr. 40003619950, turpmāk - Pasūtītājs, kura vārdā saskaņā ar valdes lēmumu rīkojas \_\_\_\_\_\_\_\_\_\_\_\_\_\_\_\_\_ , no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_,** vienotais reģistrācijas Nr. \_\_\_\_\_\_\_\_\_\_\_\_, turpmāk - Izpildītājs, kura vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abi kopā saukti – Puses un katrs atsevišķi arī – Puse,

pamatojoties uz Pasūtītāja organizētās iepirkuma procedūras “Kanalizācijas tīklu, notekūdeņu attīrīšanas iekārtu apkope, uzturēšana un remonts un ar to saistīto bīstamo atkritumu apsaimniekošana”, identifikācijas Nr. RS/2023/83, turpmāk – iepirkums, rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Pasūtītājs uzdod, bet Izpildītājs ar saviem darbarīkiem, ierīcēm un, izmantojot savas profesionālās iemaņas, apņemas veikt sadzīves, ražošanas un lietus kanalizācijas tīklu, notekūdeņu attīrīšanas iekārtu apkopi, uzturēšanu un remontu un ar to saistīto bīstamo atkritumu apsaimniekošanu Pasūtītāja objektos (turpmāk – Pakalpojums) saskaņā ar Līguma 1. pielikumā ietverto Tehnisko specifikāciju, Līguma 2. pielikumā ietverto Tehnisko piedāvājumu un Līguma 3.pielikumā ietverto Finanšu piedāvājumu.
	2. Pasūtītājam ir tiesības Līguma darbības laikā aicināt Izpildītāju sniegt Pakalpojumu objektos, kas nav norādīti Līguma 1.pielikumā ietvertajā Tehniskajā specifikācijā, bet ne vairāk kā 10% apmērā no Līguma 3.1.punktā norādītās Līguma kopējās darījuma summas.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs uzdod un Izpildītājs sniedz Pasūtītājam Pakalpojumu līdz brīdim, kad ir pagājuši 3 (trīs) gadi no Līguma spēkā stāšanās dienas, vai Līguma ietvaros veiktā Pakalpojuma kopējais apjoms ir sasniedzis Līguma 3.1. punktā minēto Līguma kopējo darījuma summu (atkarībā no tā, kurš no nosacījumiem iestājas pirmais). Pasūtītājam ir tiesības pagarināt Līguma termiņu, līdz Līguma kopējā summa sasniedz Līguma 3.1.punktā noteikto Līguma kopējo darījuma summu.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_** (\_\_\_ *euro* 00 centi), neieskaitot pievienotās vērtības nodokli (PVN). PVN tiek maksāts papildus normatīvajos aktos noteiktajā apmērā un kārtībā. Līguma kopējā darījuma summa noteikta, ieskaitot Līguma 3.2.punktā noteikto cenu indeksāciju un Līguma 1.2.punktā minētā Pakalpojuma papildus objektos izmaksas.
	2. Cenas, kuras Izpildītājs ir norādījis iepirkuma piedāvājumā, var tikt mainītas vienu reizi gadā, sākot ar 2024.gada decembri (otro gadu pēc līguma noslēgšanas), veicot cenu indeksāciju un piemērojot LR Centrālās statistikas pārvaldes noteiktos patēriņa cenu indeksus (pārmaiņas) pakalpojumu grupai “Notekūdeņu savākšana un attīrīšana” (NACE kods 37[[2]](#footnote-3).), ja indeksa (pārmaiņu) svārstības ir vismaz 5 %. Veicot cenu indeksāciju pirmo reizi, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas iepirkumā datus ar attiecīgā pilnā ceturkšņa datiem pēc gada. Veicot cenu indeksāciju atkārtoti, cenu indeksus (pārmaiņas) nosaka, salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Finanšu piedāvājumā norādītās cenas attiecīgi samazina.
	3. Izmaiņas cenās, kuras Izpildītājs ir norādījis iepirkuma piedāvājumā, pamatojoties uz Līguma 3.2.punktu, tiek veiktas, Pusēm par to rakstiskā veidā noslēdzot papildus vienošanos pie Līguma. Ja Izpildītājs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu. Ja Pasūtītājs vēlas ierosināt cenu indeksāciju, tas iesniedz Izpildītājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja tas ir pamatots, noslēdzot attiecīgu papildus vienošanos pie Līguma.
	4. Par Pakalpojumu sniegšanu Pasūtītājs maksā Izpildītājam, pamatojoties uz Izpildītāja iesniegtu rēķinu par iepriekšējā kalendāra mēnesī sniegto un Līgumā noteiktajā kārtībā Pasūtītāja pieņemto Pakalpojumu. Par pamatu rēķina izrakstīšanai kalpo Pušu pilnvaroto personu abpusēji parakstīts darbu akts (turpmāk – Darbu akts) vai pieņemšanas nodošanas akts.
	5. Apmaksu par Izpildītāja kvalitatīvi sniegtajiem Pakalpojumiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā.
	6. Darbu aktos, Tāmēs un rēķinos Izpildītājam ir obligāti jānorāda šī Līguma numurs.
	7. Sagatavojot rēķinu, Izpildītājs tajā iekļauj informāciju par Darbu akta un/vai Tāmes numuru un datumu. Ja Izpildītājs nav iekļāvis šajā Līguma punktā noteikto informāciju rēķinā, Pasūtītājam ir tiesības prasīt Izpildītājam veikt atbilstošas korekcijas rēķinā un līdz brīdim, kamēr Izpildītājs nav novērsis nepilnības, neapmaksāt Izpildītājam pienākošo summu.
	8. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.

1. **PAKALPOJUMA SNIEGŠANAS KĀRTĪBA**
	1. Pakalpojumi tiek veikti saskaņā ar Tehniskajā specifikācijā un Līgumā norādīto, ievērojot Pasūtītāja pārstāvja norādījumus, un Pakalpojumu izmaksas ir noteiktas Finanšu piedāvājumā (3.Pielikums).
	2. Ja saskaņā ar Tehnisko specifikāciju un Līgumu Pakalpojumi tiek sniegti, pamatojoties uz Pasūtītāja pieteikumu (pasūtījumu), pasūtījumu (norādot objektu, pakalpojuma izpildes laiku) izdara Pasūtītāja pilnvarotā persona, kas norādīta Līguma 8.1.1. punktā, nosūtot uz Līguma 8.1.2. punktā norādīto Izpildītāja pilnvarotās personas e-pasta adresi vai piesakot pa norādīto tālruņa numuru./ Pakalpojumi tiek sniegti, pamatojoties uz Pasūtītāja pilnvaroto personu, kas ir norādītas Līguma 8.1.1. punktā, pasūtījumiem (norādot objektu, pakalpojuma izpildes laiku), kuri tiek nosūtīti uz Līguma 8.1.2. punktā norādīto Izpildītāja pilnvarotās personas e-pasta adresi vai pieteikti pa norādīto tālruņa numuru.
	3. Pēc kanalizācijas sistēmu, notekūdeņu attīrīšanas iekārtu apkopes un uzturēšanas darbu veikšanas, kā arī šo pakalpojuma sniegšanas rezultātā radušos atkritumu apsaimniekošanas darbību veikšanas Izpildītājs iesniedz Pasūtītājam Darbu aktu (Tehniskās specifikācijas 3. pielikums).
	4. Ja Izpildītājs kanalizācijas sistēmu, notekūdeņu attīrīšanas iekārtu apkopes, uzturēšanas laikā konstatē defektus, kas nav avārijas remontdarbi, vai Izpildītāju par defektu, kas nav avārijas remontdarbi, novēršanas nepieciešamību informē Pasūtītāja pilnvarotā persona, nosūtot Izpildītāja pilnvarotajai personai uz elektronisko pastu pieteikumu, Izpildītājs apņemas reaģēt un veikt remontdarbus Tehniskajā specifikācijā (Pielikums Nr.1) noteiktajā termiņā.
	5. Pirms Līguma 4.4.punktā noteikto remontdarbu uzsākšanas, Izpildītājs iesniedz Pasūtītāja pilnvarotajai personai saskaņošanai darbu izmaksu tāmi (turpmāk – Tāme) Tāmi (tehniskās specifikācijas 7. pielikums), norādot tāmes numuru un sastādīšanas datumu. Izpildītāja piedāvātā cena iekārtu remontdarbu izpildes ietvaros izmantojamiem materiāliem un rezerves daļām nedrīkst pārsniegt 10 % (desmit procentus) no attiecīgā materiāla vai rezerves daļas vidējās tirgus cenas vai gadījumā, ja materiāls vai rezerves daļa ir specifiska un vidējo tirgus cenu objektīvi nevar konstatēt – no materiāla vai rezerves daļas piegādātāja, kurš attiecīgo preci piegādā Izpildītājam, noteiktās cenas. Izpildītājam ir pienākums pēc Pasūtītāja pieprasījuma iesniegt dokumentus, kas pamato cenu izcelsmi.
	6. Pasūtītājs ir tiesīgs Līguma 4.4.punktā noteiktajiem remontdarbiem nepieciešamos materiālus pasūtīt arī pats no citiem piegādātājiem un piegādāt tos Izpildītājam nomaiņai.
	7. Pasūtītāja pilnvarotā persona samērīgā termiņā, bet ne ilgāk kā 5 (piecu) darba dienu laikā, izvērtē Tāmi un sniedz elektronisku saskaņojumu vai atteikumu. Tikai pēc elektroniskā saskaņojuma saņemšanas no Pasūtītāja pilnvarotās personas Izpildītājs ir tiesīgs veikt Tāmē norādīto materiālu pasūtīšanu.
	8. Izpildītājs apņemas uzsākt remontdarbus tikai pēc tam, kad ar Pasūtītāja pilnvarotu personu ir saskaņots remonta apjoms, tā izmaksas un termiņi atbilstoši Tāmei.
	9. Avārijas remontdarbu termiņi ir noteikti Tehniskajā specifikācijā (Līguma 1.pielikums). Avārijas remontdarbi pirms to veikšanas telefoniski ir jāsaskaņo ar Pasūtītāja pilnvaroto personu, un Izpildītājam 2 (divu) dienu laikā pēc avārijas remontdarbu veikšanas jāiesniedz Pasūtītāja pārstāvim Tāme.
	10. Pakalpojumi tiek uzskatīti par paveiktiem, ja Pušu pilnvarotās personas ir parakstījušas Darba aktu un/vai pieņemšanas nodošanas aktu, kas kalpo kā pamatojums veikto Pakalpojumu apmaksai.
	11. Darba akta un pieņemšanas nodošanas akta parakstīšana neatbrīvo Izpildītāju no atbildības par slēptiem, dokumentu parakstīšanas laikā nekonstatētiem izpildīto Pakalpojumu trūkumiem.
	12. Ja Pakalpojums ir veikts nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta Pakalpojuma izpildi apliecinošo dokumentu (Darba aktu vai Tāmi) un 5 (piecu) darba dienu laikā sagatavo un nosūta Defektu aktu (tehniskās specifikācijas 8. pielikums) uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības Līguma vai normatīvo aktu noteikumiem, kā arī defektu novēršanas termiņu.
	13. Izpildītājs par saviem līdzekļiem Defektu aktā norādītajā termiņā novērš Pasūtītāja pilnvarotās personas Defektu aktā norādītos trūkumus un atkārtoti nodrošina Pakalpojuma izpildi.
	14. Ja Izpildītājs nav atbildīgs par kādu no Defektu aktā minētajiem defektiem, Izpildītājs ne vēlāk kā 3 (trīs) darbdienu laikā par to rakstiski ziņo Pasūtītājam. Ja Pasūtītājs piekrīt Izpildītāja ziņojumā minētajiem argumentiem, tad attiecīga defekta novēršanas izdevumus apmaksā Pasūtītājs.
2. **GARANTIJAS SAISTĪBAS**
	1. Izpildītājs nodrošina sniegtajā Pakalpojuma izpildes laikā veiktajiem remonta darbiem un izmantotajiem un piegādātajiem materiāliem, rezerves daļām 12 (divpadsmit) mēnešu garantiju.
	2. Izpildītājs garantijas laikā bez atlīdzības attiecīgajai kanalizācijas tīkla vai notekūdeņu attīrīšanas iekārtai novērš defektus, kuros Pasūtītājs nav vainojams, bet kuri ir radušies Izpildītāja, tā darbinieku darbības/bezdarbības rezultātā Pakalpojuma sniegšanas laikā.
	3. Izpildītājs par saviem līdzekļiem novērš konstatētos defektus 3 (trīs) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts. Puses var vienoties par garāku defektu novēršanas termiņu, ja tam ir objektīvs pamatojums.
3. **PUŠU SAVSTARPĒJĀS SAISTĪBAS UN ATBILDĪBA**
	1. Izpildītājs apņemas:
		1. veicot Pakalpojumus, ievērot darba aizsardzības, ugunsdrošības un citu spēkā esošu normatīvo aktu prasības, kas regulē minēto Pakalpojumu veikšanu, kā arī ņemt vērā Pasūtītāja energopārvaldības sistēmas prasības energoresursu lietotājiem, kas ir Līguma 4.pielikumā un ar kurām Izpildītājs ir iepazinies;
		2. veikt Pakalpojumus kvalitatīvi un Līgumā noteiktajos termiņos;
		3. uzņemties atbildību par darba drošības, tehnikas un ugunsdrošības noteikumu ievērošanu Līguma izpildes procesā un par šo noteikumu neievērošanas sekām Pasūtītāja teritorijā.
		4. uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā, pirms Līguma izpildes uzsākšanas un visā laika posmā, kad šīs personas tiek nodarbinātas Pasūtītāja teritorijā  Līguma izpildes sakarā;
		5. nodrošināt Pasūtītājam iespēju piekļūt tehniskajai dokumentācijai vai citai informācijai, kas saistīta ar Pakalpojumu izpildi un pēc Pasūtītāja pieprasījuma sniegt skaidrojumus;
		6. nodot Pasūtītājam visu ar Pakalpojumu izpildi saistīto dokumentāciju;
		7. visā Līguma darbības laikā nodrošināt spēkā esošu savas civiltiesiskās atbildības apdrošināšanu par Līguma izpildes laikā Izpildītāja darbības vai bezdarbības rezultātā Pasūtītājam un trešajām personām nodarīto zaudējumu atlīdzināšanu uz Līguma darbības laiku ar kopējo atbildības limitu ne mazāku kā 50 000,00 EUR;
	2. Izpildītājam ir pienākums nodot Pakalpojuma izpildes laikā iegūtos notekūdeņus, ūdens-smilšu un ūdens-tauku maisījumus (tauku saturošus ražošanas notekūdeņus).
	3. Pasūtītājs apņemas:
		1. nodrošināt Izpildītājam pieeju pie objekta, kurā veicami darbi, kā arī nodrošināt objektu ar energoresursiem;
		2. informēt Izpildītāja pārstāvi par darba vides risku, nosūtot informāciju uz Līguma 8.1.2.punktā norādītā Izpildītāja atbildīgā pārstāvja e-pasta adresi;
		3. veikt kvalitatīvi paveikto Pakalpojumu pieņemšanu, parakstot Darba aktu vai pieņemšanas – nodošanas aktu un samaksāt par Līgumā noteiktajā kārtībā izpildītajiem Pakalpojumiem Līgumā noteiktajā apmērā un termiņā;
		4. uzraudzīt un kontrolēt Pakalpojumu izpildi.
	4. Katrai no Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/ vai bezdarbību un nodarītajiem zaudējumiem.
	5. Pasūtītājs apņemas saskaņā ar šī Līguma noteikumiem savlaicīgi un pilnā apmērā veikt samaksu par pilnīgi un pienācīgā kvalitātē izpildītajiem Pakalpojumiem, pamatojoties uz abu Pušu pilnvaroto personu parakstītu Pakalpojuma izpildi apliecinošu dokumentu.
	6. Par Līgumā paredzēto maksājumu samaksas termiņu neievērošanu Izpildītājs ir tiesīgs piemērot Pasūtītājam līgumsodu 0,1% apmērā no nokavēto maksājumu summas par katru nokavēto dienu, bet ne vairāk kā 10% apmērā no nokavētā maksājuma summas.
	7. Par katru nokavēto Pakalpojuma izpildes dienu, Pasūtītājs ir tiesīgs piemērot Izpildītājam līgumsodu 0,1% apmērā no termiņā neveikto Pakalpojumu summas, bet ne vairāk kā 10% apmērā no attiecīgo nokavēto Pakalpojumu summas.
	8. Par katru nokavēto defektu novēršanas dienu garantijas saistību ietvaros, Pasūtītājs ir tiesīgs piemērot Izpildītājam līgumsodu 100 EUR apmērā.
	9. Līgumsoda samaksa neatbrīvo Puses no Līgumā atrunāto saistību pilnas izpildes. Līgumsoda summa netiek ieskaitīta zaudējumu atlīdzībā.
	10. Pasūtītājam ir tiesības ieturēt līgumsodu no Izpildītājam izmaksājamās summas.
	11. Pasūtītājam ir tiesības vienpusēji lauzt Līgumu, rakstveidā brīdinot Izpildītāju 30 (trīsdesmit) dienas iepriekš. Pasūtītājs samaksā Izpildītājam par faktiski kvalitatīvi sniegto Pakalpojumu, kas nodots un pieņemts Līgumā noteiktajā kārtībā.
	12. Pasūtītājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	13. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	14. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	15. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
4. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
5. **KONFIDENCIALITĀTES NOTEIKUMI**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (pasūtījumiem, Pakalpojuma izpildi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
6. **CITI LĪGUMA NOSACĪJUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – Objektu uzturēšanas nodaļas vadītājs Aleksandrs Voskobojevs, tālr.: 67065436, e-pasts: aleksandrs.voskobojevs@rigassatiksme.lv;
		2. no Izpildītāja puses - -------------------- .

Šīm personām ir tiesības attiecīgi pieteikt un pieņemt Pasūtījumus, parakstīt aktus un tāmes, rēķinus un pavadzīmes, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.

* 1. Par Izpildītāja informēšanu par darba vides riskiem, Pasūtītājs nozīmē atbildīgo personu Darba aizsardzības un arodveselības nodaļas vadītāju Ināru Kačkāni, tālr.: 67104714, e-pasts: inara.kackane@rigassatiksme.lv.
	2. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	3. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	4. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	5. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	6. Līgums ir saistošs Pušu tiesību un saistību pārņēmējiem.
	7. Pēc līguma parakstīšanas visas iepriekšējās sarunas un sarakste, kas notikusi līdz Līguma parakstīšanai, zaudē spēku.
	8. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	9. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	10. Līguma nodaļu nosaukumi izmantoti teksta pārskatāmībai un tie nevar tikt izmantoti līguma noteikumu interpretācijai un skaidrošanai.
	11. Līgums ar tā pielikumiem sagatavots un parakstīts latviešu valodā, *(izvēlas atbilstošo) /papīra formā divos oriģinālos eksemplāros, pa vienam eksemplāram katrai Pusei. Ar parakstu uz Līguma Puses apliecina, ka katra saņēmusi vienu Līguma eksmaplāru/ vai /elektroniski, izmantojot drošu elektronisko parakstu, kas satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts/.*

Pielikumi:

1.pielikums. Tehniskā specifikācija;

2.pielikums. Tehniskais piedāvājums;

3.pielikums. Finanšu piedāvājums;

4.pielikums. Pasūtītāja energopārvaldības sistēmas prasības energoresursu lietotājiem.

1. **PUŠU REKVIZĪTI UN PARAKSTI**

|  |  |
| --- | --- |
| **Izpildītājs:** | **Pasūtītājs:** |
|    \_\_\_\_\_\_\_\_\_\_\_\_\_\_\_\_/\_\_\_\_\_\_/  | **RP SIA „RĪGAS SATIKSME**”\_\_\_\_\_\_\_\_\_\_\_\_\_\_\_\_\_\_\_\_/\_\_\_\_/ |

1. <https://likumi.lv/ta/id/221378-atkritumu-apsaimniekosanas-likums> [↑](#footnote-ref-2)
2. * [*https://nace.lursoft.lv/37/notekudenu-savaksana-un-attirisana*](https://nace.lursoft.lv/37/notekudenu-savaksana-un-attirisana)*. Šajā klasē ietilpst: kanalizācijas sistēmu vai notekūdeņu attīrīšanas iekārtu ekspluatācija; cilvēku radīto notekūdeņu, kā arī lietus ūdens savākšana un novadīšana no viena vai vairākiem lietotājiem, izmantojot kanalizācijas tīklus, kolektorus, tvertnes un citus transportēšanas veidus (notekūdeņu pārvadāšanas transportlīdzekļus u.c.); nosēdaku un aseptisko tvertņu, novadņu un šahtu iztukšošana un attīrīšana no notekūdeņiem; ķīmisko tualešu apkope; notekūdeņu attīrīšana (ieskaitot cilvēka radītos un rūpnieciskos notekūdeņus, ūdens no peldbaseiniem utt.) izmantojot fiziskos, ķīmiskos un bioloģiskos procesus, piemēram, atšķaidīšanu, sijāšanu, filtrēšanu, sedimentāciju utt.; kanalizācijas cauruļu un notekcauruļu tīrīšana un izsūknēšana. Šajā klasē neietilpst: virszemes ūdens un gruntsūdens dekontaminācija piesārņojuma vietā, sk. klasi 39.0 un kanalizācijas cauruļu tīrīšana un aizsērējumu likvidēšana ēkās, sk. klasi 43.22.* [↑](#footnote-ref-3)